open-index/open-wikipedia-markdown huggingface dataset:
Tomáš Janů

**Tomáš Janů** (* 17. september 1973, Příbram) je bývalý český futbalový obranca, ktorý naposledy pôsobil v FC Slovan Liberec. Pôvodne hral na pozícii stredného defenzívneho záložníka, potom bol preškolený na post ľavého obrancu. Po sezóne 2012/13 Gambrinus ligy ukončil aktívnu hráčsku kariéru.

Od leta 2013 hrá v divíznom klube FK Pěnčín Turnov.

## Klubová kariéra
Příbramský odchovanec pôsobil v Liberci od roku 1998. V sezóne 2001-02 bol kapitánom severočeského klubu, ktorý vyhral ligový titul. Druhýkrát slávil titul v ročníku 2005/06 a tretíkrát v sezóne 2011/12. Na konci augusta 2010 odišiel hosťovať do Ústí nad Labem, za pol roka sa vrátil späť do Slovana Liberec.

Nastúpil v dvojzápase predkola play-off (resp. 4. predkolo) Európskej ligy 2012/13 proti ukrajinskému tímu Dneper Dnepropetrovsk. 23. augusta 2012 remizoval Liberec doma 2:2, v odvete 30. augusta na Ukrajine prehral 2:4 a do skupinovej fázy Európskej ligy sa nekvalifikoval. Tomáš nastúpil v základnej zostave v oboch stretnutiach.

V sezóne 2012/13 skončil s Libercom na treťom mieste. Potom ukončil hráčsku kariéru.

## Referencie


## Externé odkazy
* Profil hráča na iDNES.cz
* Tomáš Janů na oficiálnych stránkach FC Slovana Liberec

## Zdroj
*

Kategória:Českí futbalisti
Kategória:Hráči FC Slovan Liberec
Kategória:Hráči FK Dukla Praha
Shea Weber

**Shea Weber** (* 14. august 1985, Sicamous, Ontário, Kanada) je kanadský hokejový obranca, hrajúci za tím Chicago Blackhawks v NHL.

## Štatistiky

## Externé odkazy
* 

Kategória:Kanadskí hokejisti
Kategória:Hráči Nashville Predators
Kategória:Hráči Montreal Canadiens
Kategória:Hráči Milwaukee Admirals
Kategória:Hokejisti draftovaní klubom Nashville Predators
Kategória:Majstri sveta v ľadovom hokeji
Kategória:Kanadskí olympijskí víťazi
Kategória:Olympijskí víťazi v ľadovom hokeji
Kategória:Účastníci MS v hokeji 2007
Kategória:Účastníci MS v hokeji 2009
Kategória:Osobnosti z Ontária
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014
Gramercy

right|thumb|Gramercy park

**Gramercy** je miestna časť Manhattanu v New Yorku, ktorá obklopuje Gramercy Park, čo je súkromný park medzi Východnou 20. a 21. ulicou pri Lexington Avenue. Anglicky znejúci názov zvolil developer tejto štvrte, Samuel B. Ruggles v roku 1831.

Ohraničuje ho 14. ulica, Prvá Avenue, 23. ulica a Park Avenue South. Na západe sa nachádza Flatiron District a Union Square, na juhu East Village na východe Stuyvesant Town a na severovýchode Kips Bay.

Kategória:Manhattan
Kategória:National Register of Historic Places
Gramercy Park

right|thumb|Gramercy Park

**Gramercy Park** (niekedy aj **Grammercy**) je malý oplotený súkromný park v newyorskej miestnej časti Gramercy na Manhattane. Je to jeden z dvoch posledných súkromných parkov v New Yorku bez prístupu verejnosti, ďalším je Sunnyside Gardens v Queense.

Gramercy Park sa nachádza medzi Východnou 20. ulicou a Východnou 21. ulicou a medzi Park Avenue South a Treťou Avenue. Lexington Avenue, čo je hlavný severojužný ťah štvrte East Side na Manhattane, končí pri Gramercy Parku na severe.

Kategória:Parky v New Yorku
Kategória:Manhattan
Vernon Fiddler

**Vernon Fiddler** (* 9. máj 1980, Edmonton, Alberta) je kanadský hokejista, v súčasnosti hráč Nashville Predators.

## Externé odkazy
* 

Kategória:Narodenia v 1980
Kategória:Kanadskí hokejisti
Kategória:Hráči Nashville Predators
Kategória:Osobnosti z Edmontonu
Ultramafická hornina

**Ultramafické horniny** niekedy tiež **ultramafitity** sú vyvreté horniny, ktoré obsahujú 90 až 100 % mafických minerálov (tmavé, s vysokým obsahom horčíka a železa). Ultramafické horniny predstavujú hlavne hlbinné ekvivalenty, ich sopečné obdoby sú vzácne. Predpokladá sa, že horniny a taveniny ultramafického zloženia tvoria zemský plášť.

Označenie ultramafický nemožno zamieňať s označením ultrabázický, ktoré vyplýva s chemického zloženia, konkrétne obsahu SiO<sub>2</sub>, aj keď väčšina ultramafických hornín patrí zároveň medzi horniny ultrabázické.

## Klasifikácia

Ultramafické horniny sa podľa svojho minerálneho zloženia klasifikujú pomocou dvoch diagramov, v schéme IUGS označované ako pole 16:
* olivín - ortopyroxén - klinopyroxén
* olivín - pyroxén - amfibol

## Intruzívne ultramafické horniny
Intruzívne (hlbinné) ultramafické horniny predstavujú najmä peridotity, pyroxenity a hornblendity. Tieto horniny sa v zemskej kôre vyskytujú väčšinou v horninách orogénnych pásiem alebo v starých prevažne archaických a proterozických oblastiach. Ultrabázické magmy vo faneroziku sú menej časté.

Veľa dnešných výskytov ultramafických hornín pochádza z ofiolitových komplexov, typických sledov plášťových hornín, ktoré boli obdukované na kontinentálnu kôru nad subdukčnými zónami počas zrážky kontinentov. Väčšie intruzívne ultramafické komplexy tvoria takzvané zvrstvené intrúzie, ktoré vznikli zložitými procesmi magmatickej a gravitačnej diferenciácie.

Medzi ultramafické plutonické horniny patria:
* Peridotity:
** Dunit
** Harzburgit
** Wehrlit
** Lherzolit
* Pyroxenity:
** Websterit
* Hornblendity

## Vulkanické ultramafické horniny
Vulcanické alebo subvulkanické ultramafické horniny nie sú bežné. Väčšina dnes známych horninových telies tohto typu vznikala v archaiku a neoproteroziku alebo skôr. V súčasnosti vznikajúce ultramafické boninitové lávy sú známe zo zaoblúkovej panvy Manuskej priehlbiny na Filipínach. Subvulkanické ultramafické horniny a dajky sa tvorili vo viacerých geologických obdobiach ale sú tiež veľmi vzácne. 

Usudzuje sa, že i na Jupiterovom mesiaci Io by sa ultramafické horniny mohli vyskytovať, keďže teplota eruptujúcich láv je vyššia ako teplota mafických láv, ktoré boli sledované na zemskom povrchu.

Medzi ultramafické vulkanické a subvulkanické horniny sú zaraďované hlavne:
* Komatiity - vulkanické horniny s typickou štruktúrou tzv. spiniflex, tvorené olivínom a pyroxénom
* Mejmečity - tvorené olivínom a základnou hmotou, v ktorej prevažuje augit, magnetit, serpentín a chlorit
* Pikrity - žilná, subvulkanická až vulkanická hornina bohatá na olivín, augit, amfiboly a tmavú sľudu
* Kimberlity - typické brekciovitou štruktúrou, tvoria výplne diatrém, obsahujú olivín, flogopit, výnimočne i diamanty

## Význam
Ultramafické vyvreté horniny sú prakticky jediným primárnym zdrojom chrómu a platiny.

## Referencie

Kategória:Vyvreté horniny
Glasnyckeln

**Glasnyckeln** (doslova *Sklenený kľúč*) je významná literárna cena, ktorú každoročne od roku 1992 udeľuje literárna organizácia *[[Skandinaviska Kriminalsällskapet]]* (SKS, Asociácia škandinávskych autorov detektívok) najlepšej severskej detektívke. Autor je výlučne z niektorej severskej krajiny (Dánsko, Fínsko, Island, Nórsko a Švédsko). 

Ocenenie dostalo názov podľa detektívneho románu Dashiella Hammetta *The Glass Key*, ktorý vyšiel roku 1931. Hlavným sponzorom ceny je švédske vydavateľstvo *[[Bra Böcker AB]]*.

## Víťazi

## Referencie

## Externé odkazy
* Skandinaviska Kriminalsällskape - oficiálna stránka   

## Zdroj

Kategória:Ceny za literatúru
Kategória:Literatúra v Dánsku
Kategória:Literatúra vo Fínsku
Kategória:Literatúra na Islande
Kategória:Literatúra v Nórsku
Kategória:Literatúra vo Švédsku
Ultrabázická hornina

[náhľad|vpravo|[Peridotit - základný predstaviteľ ultrabázických hornín.]]
**Ultrabázické horniny** alebo **ultrabáziká** sú vyvreté horniny obsahujúce menej ako 44 % resp. 45 % SiO<sub>2</sub>. Ide o umelo určenú hranicu, ktorá odráža iba ich (geo)chemické zloženie. Skupina ultrabázických hornín má síce veľa spoločného s horninami ultramafickými, s ktorými sa i často zamieňa, no takéto zjednodušovanie môže byť niekedy zavádzajúce. Ultramafity sú klasifikované na základe mineralogického zastúpenia mafických minerálov (ktorých obsah je 90 – 100 %). Podstatný rozdiel spočíva najmä v okrajových členoch ultramafitov, ktoré nemusia mať dostatočne nízky obsah SiO2 a nie sú preto ultrabázické. Ide najmä o niektoré hornblendity a anortozity, ktoré môžu mať obsah SiO2 vyšší ako 50 %, pričom však stále spadajú medzi ultramafické horniny.

Ultrabázickým horninám dominuje zložením olivín a pyroxén, môžu tiež obsahovať bázické plagioklasy, spinel, granát, amfiboly a sľudy. Ultrabázické horniny sa nachádzajú hlavne vo vrchnom plášti ale môžu vznikať ako kumuláty aj z bázickej magmy alebo kryštalizáciou magiem pri parciálnom tavení plášťa.

## Referencie

Kategória:Vyvreté horniny
Herbert von Karajan

**Herbert von Karajan** (* 5. apríl 1908, Salzburg, Rakúsko - † 16. júl 1989, Anif) bol rakúsky dirigent,  najznámejší a komerčne najúspešnejší dirigent 20. storočia. 

35 rokov bol dirigentom Berlínskej filharmónie. Je jedným z najpredávanejších umelcov klasickej hudby s takmer 200 miliónmi predaných nosičov.

## Referencie


## Iné projekty

## Externé odkazy
* 
* 

Kategória:Rakúski dirigenti
Kategória:Rakúski šľachtici
Kategória:Osobnosti zo Salzburgu
Kategória:Nositelia Radu za zásluhy Talianskej republiky
Kategória:Čestní občania Viedne
Django Reinhardt

**Django Reinhardt**, vlastným menom **Jean Baptiste Reinhardt** (* 23. január 1910, Liberchies, Belgicko – † 16. máj, 1953, Fontainebleau, Francúzsko) bol belgický legendárny džezový gitarista rómskeho pôvodu, hudobný skladateľ a zakladateľ nového žánru, tzv. rómskeho džezu, nazývaného aj gypsy jazz, gypsy swing alebo francúzsky manouché jazz. Prezývka *Django* znamená v rómčine "prebúdzam, budím".

## Diskografia
* 1945 *Paris 1945* 
* 1947 *Ellingtonia - with the Rex Stewart Band - Dial 215* 
* 1949 *Djangology* 
* 1951 *Django Reinhardt and the Hot Club Quintet* 
* 1951 *At Club St. Germain* 
* 1953 *Django Reinhardt et Ses Rythmes* 
* 1954 *The Great Artistry of Django Reinhardt* 
* 1955 *Django's Guitar* 
* 1959 *Django Reinhardt and His Rhythm* 
* 1980 *Routes to Django Reinhardt* 
* 1996 *Imagine* 
* 2001 *All Star Sessions* 
* 2001 *Jazz in Paris: Swing 39* 
* 2002 *Djangology (remasterované) (nahraté v roku 1948)* 
* 2003 *Jazz in Paris: Nuages* 
* 2003 *Jazz in Paris: Nuits de Saint-Germain des-Prés* 
* 2004 *Le Génie Vagabond* 
* 2008 *Django on the Radio (1945 - 1953)*

## Iné projekty

## Externé odkazy
* http://djangopedia.com/wiki/index.php?title=Main_Page

Kategória:Belgickí hudobní skladatelia
Kategória:Belgickí džezoví hudobníci
Kategória:Belgickí gitaristi
Kategória:Gitaristi rómskeho pôvodu
Kategória:Hudobní skladatelia rómskeho pôvodu
Kategória:Belgické osobnosti rómskeho pôvodu
Kamil Čapkovič

**Kamil Čapkovič** (* 2. jún 1986, Michalovce, Slovensko) je súčasný slovenský profesionálny tenista.

## Externé odkazy

Kategória:Narodenia v 1986
Kategória:Slovenskí tenisti
Pavol Červenák

**Pavol Červenák** (* 1. júl 1987, Bratislava, Slovensko) je súčasný slovenský profesionálny tenista.

## Externé odkazy

Kategória:Narodenia v 1987
Kategória:Slovenskí tenisti
Zúbrik (priezvisko)

** Zúbrik** je slovenské priezvisko odvodené od slova zubor. Najčastejšie je (s veľkým odstupom) v meste Žiar nad Hronom.

## Známi nositelia
Pozri v článku Zúbrik.

## Pozri aj
* Zubrík (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Urblík (priezvisko)

**Urblík** je slovenské priezvisko. Je rozšírené predovšetkým na strednom Slovensku, najviac v Žiari nad Hronom, Ladomerskej Vieske (okres Žiar nad Hronom) a v Šahách (okres Levice).

Kategória:Slovenské priezviská
Kategória:Priezviská na Slovensku
Kategória:Priezviská v Česku
Valent (priezvisko)

**Valent** je slovenské priezvisko odvodené od mena Valentín. Najčastejšie je v mestách Bratislava, Trnava, Banská Bystrica, obciach Zohor a Lozorno (obe okres Malacky).
  
## Známi nositelia
Pozri v článku Valent.

## Pozri aj
* Valenta (priezvisko)
* Valentín (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Truben (priezvisko)

**Truben** je slovenské priezvisko. Najčastejšie je v obci Lovča (okres Žiar nad Hronom) a v Žiari nad Hronom.

## Známi nositelia
Pozri v článku Truben.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Velesova kniha

**Velesova kniha** (*Veles Book, Vles book, Vlesbook, Isenbeck´s Planks, Велесова книга, Велес книга, Книга Велеса, Дощечки Изенбека, Дощьки Изенбека*) je údajne textom prastarých Slovanov, ktorý je napísaný runovým písmom vyrezaným do bukových doštičiek. Podľa niektorých zástancov autentickosti textu bol spísaný novgorodskými veľkňazmi v 9. storočí. Je venovaná bohu Velesovi.

Opisuje dejiny Slovanov od dôb „praotcov“ až po 9. storočie. Bola údajne objavená v roku 1919 a v roku 1941 sa stratila. Zverejnená bola prvýkrát v roku 1950 P. Miroľubovom a Alexandrom Kurenkovom, ktorí rozlúštili jej obsah. Jej skutočný vznik sa podľa rôznych zdrojov datuje do 40. rokov 20. storočia, alebo na začiatok 19. storočia, pričom existuje viacero textových verzií. V niektorých pasážach sa podobá Biblii.

Citát z úvodu knihy:
:*Túto Velesovu knihu zasväcujeme nášmu Bohu, ktorý je našim útočiskom i našou silou...*
:*I šli sme za našim bohom a začali Ho velebiť:*
:*– Buď pochválený dnes ako v budúcnosti a na veky vekov!*
:*Toto slávnostne predniesli kúzelníci. Potom odišli a vrátili sa späť.*
:(Rod IV, 1:1)

## Pravosť
Pravosť knihy je sporná, pravdepodobne ide o falzum, ktoré vzniklo v 50. rokoch 19. storočia) Jednu zo snímok doštičiek skúmala už v roku 1960 sovietska paleografka L. P. Žukovskaja, ktorá po expertíze označila rukopis za „podvrhnutý predcyrilický rukopis“.) Proti pravosti textu svedčí i vývoj jazyka, ktorý rekonštruovala slovanská porovnávacia jazykoveda), najmä chyby vo fonetike, z hľadiska etymológie nezmyselná a nesystematická gramatika a občasné použitie slov, ktoré vznikli až v stredoveku. Zástancovia pravosti rukopisu vysvetľujú tieto chyby Miroľubovovými chybami v transkripcii pôvodného textu (ktorú, keďže originál je zničený, nie je možné posúdiť či opraviť).

Ďalším argumentom je, že niektoré z mytologických predstáv, ktoré kniha využíva, vznikli pravdepodobne až ako kresťanská dezinterpretácia skutočných pohanských názorov (napr. koncept Belboha), ďalej sú z tohto hľadiska podivné značné paralely s biblickými príbehmi (napr. príbeh o zotročení Slovanov). Mieša sa tu aj západoslovanská a východoslovanská mytológia, hoci podľa historických výskumov išlo o odlišné náboženské systémy.

Niektorí zástancovia slovanského novopohanstva však napriek týmto námietkam považujú text za svoju svätú knihu.

## Referencie


## Externé odkazy
*Velesova kniha na stiahnutie 
* Oratorska "Veliška knjiga" 

Kategória:Slovanská mytológia
Sklenka (priezvisko)

**Sklenka** (o význame pozri sklenka) je slovenské a české priezvisko. Je rozšírené predovšetkým na strednom Slovensku, najviac v obci Pitelová (okres Žiar nad Hronom), meste Žiar nad Hronom a vo Zvolene.
  
## Známi nositelia
Pozri v článku Sklenka.

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Šurka (priezvisko)

**Šurka** je slovenské priezvisko. Je rozšírené najmä na strednom Slovensku, najviac v mestách Nová Baňa a Žiar nad Hronom.

## Známi nositelia
Pozri v článku Šurka.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Sedliak (priezvisko)

** Sedliak** je slovenské priezvisko. Je rozšírené predovšetkým na strednom Slovensku (najmä v okresoch Banská Bystrica, Žilina, Žiar nad Hronom).
  
## Referencie




Kategória:Slovenské priezviská
Kategória:Priezviská na Slovensku
Rozenberg

** Rozenberg** je priezvisko, rozšírené aj na Slovensku. Najčastejšie je v obci Prochot (okres Žiar nad Hronom).

## Pozri aj
* Rosenberg

## Referencie

Kategória:Priezviská na Slovensku
Repiský (priezvisko)

**Repiský** je slovenské priezvisko odvodené od obce Repište (okres Žiar nad Hronom). Je rozšírené predovšetkým v okresoch Žarnovica a Žiar nad Hronom, najviac v Župkove (okres Žarnovica), meste Žiar nad Hronom a obci Ostrý Grúň (okres Žarnovica). Historicky je pravdepodobné, že vzniklo lokálizáciou priezviska pôvodných vysťahovalcov talianskeho pôvodu Repici, ktorí sa na územie dnešného okresu Žarnovica vysťahovali z Talianska, resp. Rakúskeho cisárstva po roku 1861.

## Známi nositelia
Pozri v článku Repiský.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Cesta II. triedy 509 (Slovensko)

**Cesta II. triedy 509** je cesta II. triedy na Slovensku. Jej začiatok je v Bajči a koniec na križovatke s I/63. Jej celková dĺžka je 38,202 km.

## Priebeh
Začiatok cestnej komunikácie sa nachádza na križovatke s I/64 v obci Bajč v okrese Komárno. Pokračuje na východ križovatkou s II/511, III/1470 a vchádza do obce Pribeta. Tu sa II/509 križuje s II/589 a cesta prechádza do nitrianskeho kraja a okresu Nové Zámky. Tu sa mimo obcí križuje s III/1506, III/1512, III/1466 a III/1512 a vstupuje do obce Gbelce, kde sa križuje s II/588. Nasledujú križovatky s cestami III/1510, III/1507 a III/1508 a konči sa na križovatke s I/63.

## Zdroj
* Miestopisný priebeh cestných komunikácií (Slovenská správa ciest)

509
Pauline (speváčka)

**Pauline** (celým menom **Pauline Vasseurová**; * 5. február 1988, Lens) je francúzska speváčka a textárka.

## Biografia
Na klavíri začala hrať, keď mala 5 rokov. V 12-tich, začala navštevovať konzervatórium v Lille, kde jej učiteľ klavíra, David Masson, prednášal jeho túžby; neskôr sa pripravovala na Diplôme d'études musicales, ktorý dostala v 15-tich rokoch. Spolupracovala a písala niektoré texty s Martinom Rappeneauom, Lénou Ka, Jean-Lucom Léonardonom, Jean-Philippeom Argentom, Alexandreom Tanguyom a Françoisom Welgrynom. *[[Allô le monde]]*, jej prvý album, vyšiel 1. októbra 2007 vo vydavateľstve EMI,.Od veľkého koncertu organizovaného na Champ de Mars pri príležitosti osláv francúzskeho národného sviatku 14. júla, Pauline, vtedy 20-ročná, zaspievala svoju pieseň „Allô le monde“ () pred 500&nbsp;000 ľuďmi. Na konci roka jej má vyjsť nový singel „C'est pas toi qui m'auras“ z albumu *[[Allô le monde]]*.

## Diskografia
### Albumy

### Single

## Referencie

## Iné projekty

## Externé odkazy
* Oficiálna stránka 
* 


Kategória:Francúzske popové speváčky
Kategória:Francúzski speváci-skladatelia
Kategória:Francúzski skladatelia modernej hudby
Kategória:Francúzski textári piesní
Kategória:Osobnosti z Lens (Pas-de-Calais)
Allô le monde

***Allô le monde*** je debutový album francúzskej speváčky Pauline, ktorý vyšiel 1. októbra 2007 vo vydavateľstve EMI. V júni 2008 bol ocenený zlatou platňou. Skladatelia ako Martin Rappeneau, Léna Ka, Jean-Philippe Argento, Alexandre Tanguy; aranžér Jean-Luc Léonardon; spisovateľ François Welgryn spolupracovali na tvorbe albumu.

## Zoznam skladieb
# „Allô le monde“ - 4:05
# „J'aime l'ennui“ - 3:40
# „Vie de songes“ - 3:58
# „Je vis ma vie“ - 3:06
# „Ce n'était pas mon jour“ - 2:20
# „Tous pour une“ - 3:48
# „Mon côté fragile“ - 3:18
# „Plus à prendre“ - 3:22
# „C'est pas toi qui m'auras“ - 3:29
# „L'ordre des choses“ - 3:40
# „Il n'y a que toi“ - 3:08
# „Chacun“ - 1:51

## Single

## Referencie

Kategória:Hudobné albumy z 2007
Kategória:Albumy Pauline
Kategória:Debutové albumy
Vladimír Hrivnák

**Vladimír Hrivnák** (* 23. apríl 1945, Hnúšťa – † 17. október 2014, Bratislava) bol slovenský futbalový obranca a tréner. 

## Futbalová kariéra
V mládežníckych rokoch hrával futbal za Rimavskú Sobotu odkiaľ prestúpil do Slovana Bratislava. Ako 21 ročný si pripísal prvý ligový štart. Najväčšie úspechy dosiahol v drese ŠK Slovan Bratislava. V roku 1969 s ním vyhral Pohár víťazov pohárov UEFA, keď vo finálovom zápase proti FC Barcelona strelil jeden z troch gólov Slovana. Za Slovan odohral dokopy 8 sezón a pripísal si 140 ligových štartov.  

### Reprezentácia
V reprezentácii debutoval v roku 1969 v Prahe v zápase proti Maďarsku. V drese  odohral dokopy 13 zápasov. V roku 1970 sa zúčastnil Majstrovstiev sveta v Mexiku. 

## Trénerská kariéra
Roku 1978 absolvoval štúdium na Fakulte telesnej výchovy a športu UK. Začínal ako tréner juniorov Slovana Bratislava. Neskôr trénoval Dunajskú Stredu, ktorú hneď v druhom ročníku dokázal priviesť do Slovenskej národnej ligy. Okrem toho ako hlavný tréner pôsobil v Rimavskej Sobote a v kluboch ZŤS Košice, Inter Bratislava, Matador Púchov a ŠKP Bratislava.

## Referencie

Kategória:Slovenskí futbalisti
Kategória:Futbaloví obrancovia
Kategória:Česko-slovenskí futbalisti
Kategória:Slovenskí futbaloví tréneri
Kategória:Hráči ŠK Slovan Bratislava
Kategória:Osobnosti z Hnúšte
Kategória:Absolventi Fakulty telesnej výchovy a športu Univerzity Komenského v Bratislave
Emil Pažický

**Emil Pažický** (* 14. október 1927, Považský Chlmec - 21. november 2003, Bratislava) je bývalý slovenský futbalista. Hrával za ŠK Slovan Bratislava, ŠK Žilina a ATK Praha.

## Klubová kariéra
Priebojný technický útočník, jeden z najlepších v Česko-Slovensku po druhej svetovej vojne. Útočný tank, bombardér, ktorý strieľal góly pravou i ľavou nohou, skvelý hlavičkár. Začínal v Žiline, v roku 1948 prišiel na Tehelné pole. V roku 1949 získal s mužstvom Sokol NV Bratislava prvý historický titul pre slovenský futbalový klub. Mužstvo strelilo rekordných 93 gólov, najmä vďaka útočnému päťzáprahu Preis, Pažický, Laskov, Šimanský, Tegelhoff. Tento famózny útok nastrieľal úctyhodných 84 gólov, štyria jeho členovia sú členmi elitného Klubu ligových kanonierov a pražský rodák Vlastimil Preis členom *Klubu ligových kanonýrů*. V roku 1955 sa stal Pažický kráľom strelcov.

## Reprezentačná kariéra
V reprezentácii debutoval 10. apríla 1949 v Prahe v pamätnom zápase, v ktorom Česko-Slovensko deklasovalo silné Maďarsko na čele s legendárnym Ferencom Puskásom 5:2. Pažický hneď pri svojej premiére strelil gól. Bol účastníkom MS 1954 vo Švajčiarsku, celkove odohral v reprezentačnom drese 18 zápasov a strelil 7 gólov.
## Úspechy
**Klubové**
:*Majster Česko-Slovenska: 1949, 1950, 1955
**Individuálne**
:*Najlepší strelec čs. ligy: 1955 - 19 gólov
:*člen Klubu ligových kanonierov (124 gólov)

## Referencie


## Externé odkazy
*FOTBAL CZ 
*ŠK Slovan

Kategória:Česko-slovenskí futbalisti
Kategória:Slovenskí futbalisti
Kategória:Hráči ŠK Slovan Bratislava
Kategória:Hráči MŠK Žilina
Kategória:Hráči FK Dukla Praha
Kategória:Osobnosti zo Žiliny
Karol Borhy

**Karol Borhy** (* 23. jún 1912, Budapešť – † 9. január 1997, Trenčín), prezývaný Karči-báči, bol slovenský futbalový tréner. V roku 1959 získal s ČH Bratislava českoslovenký titul. V roku 1954 viedol Československo na MS.

Kategória:Slovenskí futbalisti
Kategória:Narodenia v 1912
Kategória:Úmrtia v 1997
Kategória:Česko-slovenskí futbalisti
Kategória:Slovenskí futbaloví tréneri
Kategória:Česko-slovenskí futbaloví tréneri
Kategória:Osobnosti z Budapešti
Necpalský potok

**Necpalský potok** môže byť:

*prítok Belianskeho potoka v povodí Turca, pozri Necpalský potok (prítok Belianskeho potoka)
*prítok Nitry, pozri Necpalský potok (prítok Nitry)
Cesta II. triedy 121 (Slovensko)

**Cesta II. triedy 121** (pôvodne **510**) je cesta II. triedy na Slovensku začínajúca v Moste pri Bratislave a končiaca v Sládkovičove. Jej celková dĺžka je 30,953 km.

## Priebeh
Začiatok cestnej komunikácie sa nachádza v Moste pri Bratislave križovatkou s II/572, odkiaľ pokračuje cez Malinovo (III/1041), Tomášov (III/1053 a III/1062) a križuje sa s III/1066. Následne II/510 prechádza do trnavského kraja a dunajskostredského okresu. V obci Zlaté Klasy sa križuje s II/503 a III/1411, v Novom Živote sa križuje s III/1429 a prechádza do okresu Galanta. Najprv sa v Jelke križuje s III/1355, potom vo Veľkých Úľanoch s III/1067 a III/1356 a cestná komunikácia končí na križovatke s cestami III/1333 a I/62.

## Zdroj
* Miestopisný priebeh cestných komunikácií (Slovenská správa ciest)


510
Bromatológia

**Bromatológia** (z  (broma) = jedlo) je veda (= náuka, vedná disciplína) zaoberajúca sa jedlom, pokrmami a záležitosťami toho sa týkajúcimi. Táto veda sa zaoberá všeobecnými vedeckými faktami o jedle, ako aj napr. varovaniami pred toxickými zlúčeninami alebo inými látkami obsiahnutými v jedle.

Kategória:Výživa
Mohamed Hamaki

**Mohamed Hamaki** (* 4. november 1975, Káhira) je egyptský spevák.

Matka pochádza z Aswanua otec z Alexandrie. Vydal 3 albumy:

* Khaleena neyesh (*poďme si užívať život*)
* Kheles el kalam (*dohovorene*)
* Naweeha

vydal 2 sp: Yana Yanta a Bahebak kul youm aktar

Niekoľkokrát koncertoval v Amsterdame v Holandsku, kde naspieval duet s holandským spevákom Perry Mystique. Je držiteľom mnohých ocenení okrem iných platinovej platne za najpredávanejší album roku 2006.

Kategória:Egyptskí speváci
Kategória:Osobnosti z Káhiry
Elipsoid

thumb|Elipsoid

**Elipsoid** je priestorové teleso tvorené množinou všetkých bodov, ktorých poloha voči zadanému bodu spĺňa podmienky dané nasledujúcou nerovnicou. Ak by bol znak ≤ nahradený znakom =, rovnicu by spĺňali body na povrchu elipsoidu.


{x^2 \over a^2}+{y^2 \over b^2}+{z^2 \over c^2} \leq 1


kde *a*, *b* a *c* sú konštantné kladné reálne čísla, určujúce dĺžky polosí v smere jednotlivých osí. Uvedená definícia predpokladá, že stred elipsoidu leží v počiatku súradnicovej sústavy a že osi elipsoidu sú totožné s osami súradnicovej sústavy. Ak by tomu tak nebolo, je potrebné nerovnicu rozšíriť o opis posunutia a rotácie elipsoidu v priestore.

Rovinnými rezmi elipsoidu pozdĺž jednotlivých súradnicových osí sú elipsy. Polosi jednotlivých elíps zodpovedajú polosám elispoidu.

## Objem
V = \frac{4}{3}\pi abc

a,b,c - hlavné a vedľajšie polosi

## Externé odkazy
*  Kvadriky 

Kategória:Priestorové útvary
Nerovnica

**Nerovnica** je algebrická úloha, pri ktorej sa hľadajú všetky čísla danej množiny, ktoré spĺňajú danú nerovnosť.

Nerovnice sa riešia tak, že sa ekvivalentnými úpravami prevedú na jednoduchší tvar, z ktorého je možné určiť riešenie nerovnice.

Pri riešení nerovníc sa často využíva, že pre dve čísla a, b platí, že pokiaľ a b > 0, potom je buď a > 0 a b > 0 alebo a  a b . Často sa využíva aj skutočnosť, že pre a > b platí \frac{1}{a} .

Úpravy nerovnice majú na rozdiel od úprav rovníc vplyv aj na reláciu oboch strán nerovnice. Napríklad po vynásobení nerovnice -2 x > -1 číslom -1 sa zmení nerovnosť na 2 x , tzn. dôjde ku zmene znamienka nerovnosti.

Podobne ako pri rovniciach je možné nerovnice rozdeliť na *algebrické* a *nealgebrické*.

Pri nerovniciach sa často používa grafické riešenie, pretože je názorné. Pokiaľ sú známe korene rovnice f(x) = 0, je možné ich použiť pri riešení nerovnice f(x) > 0, pretože korene určujú krajné body intervalov, ktoré sú riešením nerovnice. Grafické riešenie umožňuje rýchlo určiť, ktoré z intervalov sú riešením a ktoré nie.

## Referencie

## Pozri aj
* Rovnica (matematika)

Kategória:Rovnice
Publikum

**Publikum** môže byť:
*prijímatelia prejavov verejnej alebo masovej komunikácie, pozri publikum (obecenstvo)
*verejnosť
*v minulosti: verejná univerzitná prednáška
Zlomok

**Zlomok** alebo **fragment** môže byť:
* odlomený kúsok
* malá časť celku
* časť umeleckého útvaru/diela, ktorá je neúplná, pretože sa zvyšok nezachoval alebo pretože je útvar nedokončený, pozri fragment (umenie)

**Zlomok** je v matematike druh čísla, pozri zlomok (matematika)

**Fragment** môže byť:
* v biológii: 
** skrátene acentrický fragment
** malý nadpočetný chromozóm
* v tlačiarenstve: nedokončená tlač knihy v tlačiarni
* v informatike: časť paketu, pozri fragment (paket)
* slovenský literárny časopis, pozri Fragment (časopis)

## Pozri aj
* Vydavateľstvo Fragment
Ústava Českej republiky

**Ústava Českej republiky** je najvyššie postaveným zákonom vedľa Listiny základných práv a slobôd v Česku.

Ústava bola prijatá Českou národnou radou dňa 16. decembra 1992. Vyhlásená bola v Zbierke zákonov ako ústavný zákon ČNR č. 1/1993 Zb. Ústava Českej republiky (v čiastke 1/1993 Zb.) a účinnosť nadobudla dňom 1. januára 1993.

Novelizovaná bola ústavnými zákonmi č. 347/1997 Zb., 300/2000 Zb., 448/2001 Zb., 395/2001 Zb. a 515/2002 Zb.

Na to, aby sa všetko dialo v súlade s Ústavou dohliada Ústavný súd Českej republiky sídliaci v Brne.

## Členenie
Česká ústava je tvorená preambulou a 8 hlavami, zahrňujúcimi:

* základné ustanovenia
* zákonodarnú moc
* výkonnú moc
* súdnu moc
* Najvyšší kontrolný úrad
* Českú národnú banku
* územnú samosprávu
* prechodné a záverečné ustanovenia

## Pozri aj

* Ústava Československej socialistickej republiky
* Ústava Slovenskej republiky
* Ústavný súd Českej republiky

## Externé odkazy

* Ústava Českej republiky

## Zdroj

* 

Kategória:Dejiny Česka
Kategória:Ústavy v Česku
Ústavný zákon o československej federácii

**Ústavný zákon o československej federácii** bol vydaný Národným zhromaždením Československej socialistickej republiky dňa 27. októbra 1968 a vyhlásený v Zbierke zákonov pod číslom 143/1968 Zb.

Týmto ústavným zákonom bola doposiaľ jednotná Československá socialistická republika transformovaná na federáciu. Zmenená bola štruktúra vlády a zriadená Česká socialistická republika a Slovenská socialistická republika ako časti federácie.

Ústavný zákon zrušil (a nahradil) hlavu tretiu, štvrtú, piatu a šiestu Ústavy ČSSR. Účinnosť nadobudol 1. januára 1969. Zrušený bol Ústavou Českej republiky s účinnosťou k 1. januáru 1993. (Ústava Slovenskej republiky výslovne nezrušila ústavný zákon o československej federácii ani Ústavu ČSFR).

## Externé odkazy
* Ústavní zákon na stránkách Poslanecké sněmovny Parlamentu ČR 

Kategória:Dejiny Česko-Slovenska
Kategória:Ústavy v Česko-Slovensku
Úlomok

**Úlomok** môže byť:
*odlomený kúsok
*úryvok, útržok, zlomok umeleckého diela, textu a podobne
*v poľovníctve: vetvička ulomená zo stromu odovzdávaná lovcovi ako symbol loveckého úspechu, pozri úlomok (poľovníctvo)
Česká socialistická republika

**Česká socialistická republika** (oficiálna skratka **ČSR**, zemepisný názov: **Česko**) bol v období od 1. januára 1969 do 6. marca 1990 oficiálny politický názov Česka. Spolu so Slovenskou socialistickou republikou tvorili Československú socialistickú republiku. Ústavným zákonom Českej národnej rady zo dňa 6. marca 1990 „O změně názvu České socialistické republiky“, sa názov zmenil na súčasný názov Česká republika.

## Referencie

Kategória:Dejiny Česka
Kategória:Administratívne členenie Česko-Slovenska
Celóm

thumb|Schematický prierez telom živočícha s celómom
**Celóm**(iné názvy: **célom**, **coelom**, **celómová**/**célomová**/**coelomová dutina**, **druhotná telová dutina**, **pravá telová dutina,**, [zriedkavo] *deuterocoel*, lat. *coeloma*; v základnom význame aj: **pravý celóm**/**célom**/**coelom**, **pravá celómová**/**célomová**/**coelomová dutina**, [zriedkavo] *eucoelom*) je telová dutina (čiže tekutinou naplnená dutina mnohobunkových živočíchov medzi entodermou a ektodermou, resp. ich ekvivalentmi u dospelých jedincov), ktorá je obalená vrstvičkou epitelu mezodermálneho pôvodu. Inými slovami: Je to taká dutina tela mnohunkovcov medzi vrchnou časťou tela a črevom, ktorá je naplnená tekutinou a je obalená mezodermálnym epitelom. Často sa v tele vyskytuje párovo (t.j. dve fyzické dutiny) alebo sériovo (t.j. viacero fyzických dutín). Vo veľkej väčšine prípadov má celóm aj kanály vedúce priamo von z tela alebo je spojený s vylučovacími orgánmi. O celóme v širšom zmysle pozri nižšie,

## Ontogenéza
V rámci ontogenézy celóm vzniká z mezodermy (medzi bunkami mezodermy sa teda vytvorí dutina, resp. dutiny), t.j. (prinajmenšom) počas (časti) ontogenézy je celóm bezprostredne obklopený mezodermou. Celóm pritom úplne alebo prevažne vytlačí prvotnú telovú dutinu (Prvotná telová dutina sa odborne nazýva aj protocoel [v staršom ponímaní] či pseudocoel [v širšom zmysle] a je to telová dutina, ktorá je identická s blastocelom alebo z neho vznikla).  

## Význam
Význam celómu je najmä v tom, že vytvára hydrostatický skelet podporujúci funkciu svalov, zabezpečuje metabolizmus, je dutinou pre pohlavné orgány a miestom pre orgány nezávislé od sťahov stien tela. Vďaka celómu sa živočích môže pohybovať sťahovaním a rozťahovaním článkov, čo znamená pokrok v evolúcii. 

## Živočíchy majúce celóm
Celóm sa vyskytuje u všetkých "najvyšších" živočíchov, t.j. presnejšie u tých živočíchov, ktoré boli v starších systémoch zaraďované do taxónu druhotnodutinovce (*Coelomata*) v širšom zmysle. Do tohto taxónu patrili:
* časť prvoústovcov (tzv. célomové prvoústovce - *Coelomata* v užšom zmysle), a to mäkkýše, sipunkuly, chobotničky, obrúčkavce, Panarthropoda [t.j. článkonožce, jazyčnatky, pazúrikavce a pomalky ], chytadlovce a pogonofóry a
* všetky druhoústovce (t.j. napr. štetinatoústky, ostnatokožce, chordáty, vrátane človeka). 
Panarthropoda však prísne vzaté nemajú celóm, keďže u nich splýva celóm (druhotná telová dutina) s prvotnou telovou dutinou, čím vzniká tzv. mixocel (terciárna telová dutina). 

### Celóm v širšom zmysle
Podľa niektorých názorov telová dutina, ktorú majú tzv. Acoelomata (najmä u ploskavcov nazývaná aj schizocoel), a telová dutina, ktorú majú tzv. Pseudocoelomata (bežne nazývaná pseudocoel), evolučne vznikli úplnou alebo čiastočnou redukciou celómu. Ak sa tieto názory akceptujú, potom je termín celóm (a synonymá, okrem výrazov pravý celóm [a varianty], pravá celómová dutina [a varianty] a eucoelom) synonymom termínu telová dutina a celóm majú všetky dvojstranovce (Bilateralia, Triblastica), pričom dvojstranovce možno potom aj nazvať druhotnodutinovce (*Coelomata*) v najširšom zmysle. 

## Zdroje

Kategória:Zoológia
Choanocyt

**Choanocyty** sú bunky s centrálnym dlhým bičíkom, okolo ktorého je golierik tvorený 30 – 40 tyčinkami; tieto bunky tvoria vnútornú dutinu tela niektorých hubiek (Porifera).

Kategória:Biológia
Štátna cesta 69 (Poľsko)

**Štátna cesta 69** () bola štátna cesta v južnom Poľsku, ktorá viedla z mesta Bielsko-Biała cez Żywiec na štátnu hranicu so Slovenskom pri Zwardońi. Odtiaľ na ňu nadväzovala slovenská cesta I/12.

Rozhodnutím GDDKiA dňa 4. augusta 2016 označenie DK69 zaniklo a celý úsek bol zaradený do DK1.

## Referencie

Kategória:Štátne cesty v Poľsku
Valenčná vrstva

thumb|Príklad valenčnej vrstvy sodíka, v ktorej je len 1 elektrón
**Valenčná vrstva** atómu je posledná vrstva elektrónového obalu atómu. Je najviac vzdialená od jadra. Elektróny na tejto vrstve sa nazývajú tiež valenčné. Valenčná vrstva sa zúčastňuje chemickej reakcie.

Kategória:Atóm
Formula 1 v roku 2008

**Sezóna 2008** bola 59. ročníkom majstrovstiev sveta jazdcov a 51. ročníkom pohára konštruktérov Formuly 1. Kalendár obsahoval 18 veľkých cien. Začala sa Veľkou cenou Austrálie 16. marca a skončila Veľkou cenou Brazílie 2. novembra 2008. 

Majstrom sveta sa stal po prvýkrát Lewis Hamilton, titul pohára konštruktérov získala stajňa Scuderia Ferrari, bol to jej šestnásty titul a zatiaľ posledný. Hamilton sa stal deviatym britským šampiónom Formuly 1, a prvým od víťazstva Damona Hilla, ktorý získal titul v roku 1996. Zároveň sa stal najmladším majstrom sveta (neskôr prekonaný Sebastianom Vettelom v sezóne 2010) a prvým majstrom čiernej pleti.

V sezóne sa objavili dva nové okruhy. Prvým bol okruh vo Valencii a druhým mestský okruh v Singapure, kde sa konali historicky prvé nočné preteky.

V sezóne sa predstavil nový tím z Indie – Force India.

Celá sezóna sa niesla v znamení boja o titul medzi Lewisom Hamiltonom a Felipem Massom, ktorý vyvrcholil v poslednej zákrute poslednej veľkej ceny v Brazílii.

Pre McLaren to bola posledná sezóna, v ktorej vyhrali titul majstra sveta, až do roku 2025, kedy sa to podarilo Landovi Norrisovi.

## Zloženie tímov

##### Zmeny počas sezóny

* K 6. máju 2008 stajňa Super Aguri odstúpila kvôli finančným problémom.

## Kalendár

## Výsledky a umiestnenie

### Výsledky veľkých cien

### Bodovací systém
Body sa udeľovali prvým ôsmim najlepšie klasifikovaných jazdcov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


2008
Kategória:Šport v 2008
Procesorový register

**Register** je pamäťová jednotka, ktorá obsahuje binárne číslo. Toto číslo môže mať
význam spracovávaných údajov, alebo adresy v závislosti od funkcie registra.
Všetky registre procesorov i8086 a i8088 sú 16 bitové.
Na obrázku sú registre rozdelené do štyroch skupín:

**1. skupina** - sú registre pre všeobecné použitie **AX, BX, CX a DX**

zlúčením horného a dolného bytu vzniká 16 bitový register:
H = high = vyšší byte ( 8 bitov )
L = low = nižší byte ( 8 bitov )

AX = AH + AL
BX = BH + BL 
CX = CH + CL 
DX = DH + DL 

O tom, v akom formáte bude register využívaný, rozhodne použité adresovanie
v inštrukcii.
napríklad MOV AL,0A H - je použitý 8 bitový register AL
MOV AX,0A H - je použitý 16 bitový register AX

**2. skupina** - sú **indexové** a **smerníkové** registre.
Smerníky ukazujú na miesto v pamäti. Obsahujú vždy relatívnu adresu, ktorá
je odvodená od počiatku adresy segmentu . Špeciálna skupina inštrukcií umožňuje
pracovať s obsahom týchto registrov.

SP Smerník zásobníka ( Stack Pointer )
BP Smerník bázy ( Base Pointer )
SI Index zdrojového operandu ( Source Index )
DI Index cieľového operandu ( Destination Index )

**3. skupina** - sú **špeciálne** registre.

IP – Čítač inštrukcií
F – Register príznakov

Čítač inštrukcii ( Instruction pointer IP ) je 16 bitový register , ktorý obsahuje
relatívne adresy. Obsahuje adresu inštrukcie , ktorá sa bude vykonávať ako nasledujúca,
alebo adresu operandu v pamäti. Programátor nemá priamu kontrolu nad
týmto registrom.

Druhým registrom z tejto skupiny je register príznakov F. Je to skupina samostatných
jedno bitových buniek, usporiadaných do 16 bitového poľa ako register.
Príznaky, ktoré sa menia v závislosti od výsledkov operácií vykonávaných v ALU:

CF – príznak prenosu (carry flag )
PF - príznak parity (parity flag )
AF - príznak pomocného prenosu ( auxilliary carry flag )
ZF - príznak nuly ( zero flag )
SF - príznak znamienka ( sign flag )
OF - príznak preplnenia ( overflow flag )
Príznaky , ktoré nereagujú na výsledky operácií vykonávaných v ALU:
TF - príznak ktorý riadi krokovanie „single step“ (trap flag )
IF - príznak pre povolenie externého prerušenia ak IF=1 ( interrupt flag )
DF – príznak pre riadenie reťazcových procesov.
Ak DF = 1 ,potom je obsah smerníkov znižovaný.
Ak DF = 0 , potom sa budú SI aDI zvyšovať.

**4. skupina** - sú **segmentové** registre.

CS – Kódový segment( Code Segment )
DS – Dátový segment( Data Segment )
SS - Zásobníkový seg.( Stack Segment )
ES - Extra segment( Extra Segment )

Sú to registre, ktoré obsahujú absolútne adresy počiatku segmentov. Adresy
uvedené v indexových registroch a smerníkoch ( SP, BP, SI, DI ) adresujú vždy len
priestor relatívne od začiatku segmentu.
Segmentové registre sú 16 bitové, hoci reprezentujú 20 bitové adresy. 20 bitová
adresa sa vytvára z hodnoty uloženej v týchto 16 bitových registroch tak, že sa na
koniec údaju pridajú štyri bity, ktoré sú vždy nulové.
Napríklad: Ak v registri CS = CE56 H znamená to, že absolútna adresa počiatku
kódového segmentu je CE560 H

Kategória:CPU
Približnosť

**Približnosť** je vlastnosť odrážať skutočnosť iba v hlavných črtách, nie celkom presne. Spravidla je výsledkom odhadu. 

## Iné projekty

Kategória:Slovenské výrazy
Sekvencia (chorálová melódia)

**Sekvencia** je chorálová melódia podložená novým textom.

Ich tvorcom je pravdepodobne teoretik Notker Balbulus (830 – 912), ktorý svoje sekvencie zhrnul do knihy Liber hymnorum.

Dva základné typy sekvencií:
* svätohavelské sekvencie
* francúzske sekvencie

Svätohavelské sekvencie Notkarove boli oproti francúzskym prístupnejšie, pretože nápevy skladateľ odvodzoval často z princípu ľudového spevu.

Približne od polovice 9. storočia sa spievalo pravdepodobne aleluja s nasledujúcim jubilom (dlhou melizmou na slabike „ja“) pri druhom spievaní v dlhšej a ozdobnejšej podobe. Tieto predĺžené obohatené opakovania *„longissime melodiae“* sa nazývali sekvencie.

Sekvencie mali podobný osud ako trópy. Tridentský koncil ich z liturgie vylúčil s výnimkou štyroch.
* Dies irae (autor Thomas aus Cellen)
* Veni Sancte Spiritus (autor Robert, francúzsky kráľ)
* Lauda Sion Salvatorum (autor Tomáš Akvinský, nápev Adam de Saint Victoire)
* Victimae Paschali (autor Wipo)
* sekvencia Stabat mater z 13. storočia (autor Jacob da Todi) bola do liturgie zaradená až v 18. storočí (1727)

## Zdroje
* Grajcárová Zuzana: *Stredoškolské skriptá z dejín hudby pre 1. ročníky konzervatórií*, 2004, Bratislava

Kategória:Hudba
Povstanie Juraja Dóžu

[thumb|autor: [Gyula Derkovits, Maďarská národná galéria, 1928]]
**Povstanie Juraja Dóžu** (iné názvy: **Dóžovo povstanie**, **Uhorská roľnícka vojna**, **Uhorská  sedliacka vojna**) bolo veľké povstanie jednoduchého ľudu proti šľachte v Uhorsku v apríli až júli roku 1514, ktoré vzniklo z neúspešne zorganizovanej križiackej výpravy.

9. apríla ostrihomský arcibiskup Tomáš Bakóc v Budíne slávnostne z poverenia pápeža Leva X. vyhlásil zvolanie križiackej výpravy proti Osmanskej ríši, ktorá na začiatku 16. storočia ohrozovala Uhorsko, výmenou za odpustky účastníkom. Keďže uhorská šľachta nemala záujem zúčastniť sa, 40-tisícové vojsko, ktoré sa zišlo v máji v Budíne, tvorili chudobné vrstvy (roľníci, študenti, mestská chudoba a podobne) nazývané vtedy kuruci. Na čele vojska stál sedmohradský zeman Juraj Dóža Sikul (Juraj Dóža), pretože sa nenašiel uhorský magnát, ktorý by sa tejto úlohy ujal.

Keďže uhorská šľachta bola proti tejto výprave a nemienila ospravedlniť neprítomnosť poddaných na svojich majetkoch, v polovici mája kuruci vyvolali občiansku vojnu proti zemepánom. Centrum bolo v dnešnom Maďarsku, bojovalo sa aj na Východnom Slovensku a v Bratislave.

V júli kuruci obsadili uhorské nížiny a časti Sedmohradska. 15. júla povstanie porazili uhorskí magnáti, najmä Ján Zápoľský a Štefan VII. Bátory.

Následkom bolo upálenie Dóžu zaživa ako „roľníckeho kráľa“, povešanie a pozabíjanie 50 000 povstalcov a najmä prijatie nevoľníctva uhorským snemom 10. októbra 1514 (kodifikované aj v Tripartite).

## Iné projekty

Kategória:Protihabsburské stavovské povstania
Kategória:Povstania v Maďarsku
Kategória:Občianske vojny
Kategória:Dejiny Slovenska
Kategória:Dejiny Uhorska
Kategória:1514
Nevoľníctvo

thumb|Patent o zrušení nevoľníctva v Habsburskej monarchii
**Nevoľníctvo** je zostrená forma poddanstva roľníkov, vyskytujúca sa v Európe spravidla jednak v stredoveku (prvé nevoľníctvo) a jednak v novoveku do 18./19. storočia (druhé nevoľníctvo). Nevoľník spravidla nemôže zmeniť ani bydlisko, ani povolanie, ani iné stránky svojho života a života svojich detí.

V širšej strednej Európe existovalo najmä od 9. do 12. storočia (prvé nevoľníctvo) a potom zas v závislosti od štátu od 15./16. storočia do 18./19. storočia (druhé nevoľníctvo). Druhé nevoľníctvo bolo v rakúskej časti habsburskej monarchie zrušené v roku 1781, v uhorskej časti (vrátane Slovenska) v roku 1785 (pričom postavenie nevoľníkov sa zlepšilo už urbárskymi reformami v roku 1769), v Nemecku v rokoch 1807 - 1817, v Poľsku (v Habsburskej časti) v roku 1791 a vo Francúzsku (kde nevoľníctvo existovalo v novoveku len v náznakoch) v rokoch 1779 a 1789. Extrémami sú Rusko, kde nevoľníctvo existovalo od konca 16. storočia až do roku 1861 a Anglicko, kde zas existovalo len do 14. storočia.

Prvé nevoľníctvo bol vzťah v Európe známy z obdobia raného a vrcholného stredoveku, kedy bol roľník úplne bezprávny a nazýval sa po nemecky Leibeigen (nevoľník), anglicky serf (nevoľník/vazal), latinsky servus (nevoľník/otrok), a bol de-facto otrok, ktorý však nemohol byť predaný a mohla byť predaná iba pôda, na ktorej pracuje.

Korene druhého nevoľníctva siahajú v strednej Európe do polovice 15. storočia, kedy sa postavenie poddaných začalo zhoršovať najmä výrazným obmedzením slobody sťahovania, zvyšovaním závislosti od zemepána a zvyšovaním požadovanej roboty. Poddanské postavenie sa tiež stávalo dedičným. Najviac k definitívnemu zavedeniu druhého poddanstva prispeli začiatkom 16. storočia v Nemecku Nemecká sedliacka vojna, v Uhorsku Dóžovo povstanie a v Rusku smuta.

## Iné projekty

## Zdroj

Kategória:Feudalizmus
Kategória:Stredovek
Kategória:Novovek
Sedliacka vojna

**Sedliacka vojna** alebo **roľnícka vojna** je názov viacerých povstaní jednoduchého ľudu v Európe v 15. až 17. storočí, napríklad:
* Nemecká sedliacka vojna
* Dóžovo povstanie

## Referencie
Ján Šefc

**Ján Šefc** (* 10. december 1924† 17. máj 2014) bol slovenský šachový majster, autor množstva učebníc a príručiek o šachu. Za víťazstvo v hlavnom turnaji v Banskej Bystrici v roku 1944 získal titul majstra šachu. 

Vyrastal v Košiciach, ale po ich obsadení Maďarskom v r. 1938 sa s rodičmi presťahoval do Prešova. Po otcovej smrti v r. 1949 musel nastúpiť do práce v Bratislave, a tak nedokončil medicínu. V r. 1953 sa stal profesionálnym šachovým trénerom. Po bronze na majstrovstvách ČSR v r. 1954 sa stal v roku 1955 majstrom ČSR Dvakrát reprezentoval na olympiádach v roku 1956 a 1958 (druhý Slovák po Ujtelkym), získal aj  6. miesto na  medzinárodnom turnaji v Mariánskych Lázňach 1956 (*Steinitzov memoriál*). 
K jeho žiakom patrili napr. veľmajstri Ftáčnik a Štohl, IM Tibenský, Franzen a Vavrák. Bol členom šachového klubu Slovan Bratislava.

## Publikácie
*Ján Šefc, Bedrich Formánek: Šach, Šport 1966
*Ján Šefc: Moderná učebnica šachu, Bratislava 1987

### Preklady
*Averbach - Kotov - Judovič : Šachová škola, Bratislava 1979

## Referencie

* M. Nevrlý, J. Čomaj: Šachová Bratislava - Od Kempelena po Ftáčnika, Bratislava - Pressburg, Albert Marenčin Vydavateľstvo PT 2005

## Externé odkazy
* Olympiády J. Šefca

Kategória:Česko-slovenskí šachisti
Kategória:Slovenskí šachisti
Reasonable Doubt

***Reasonable Doubt*** je debutový album amerického rappera Jay-Zho, ktorý bol vydaný dňa 25. júna 1996 vydavateľstvami Roc-A-Fella Records a Priority Records. Obsahuje produkčnú prácu producentov DJ Premier, Ski, Knobody a Clark Kent a hosšuje interpretov ako Memphis Bleek, Mary J. Blige a The Notorious B.I.G., spolu s ďalšími. Album obsahuje mafioso rapové témy a odvážne texty o životnom štýle "obchodníka" a materiálnej posadnutosti.

Album dosiahol 23. miesto v americkom rebríčku Billboard 200, kde sa udržal 18 týždňov. Album propagovali štyri single, vrátane dvoch v Billboard Hot 100 rebríčku: „Ain't No Nigga“ a „Can't Knock the Hustle“. Asociáciou RIAA bol album certifikovaný platinovou platňou a do roku 2006 sa v USA predalo 1,5 milióna jeho kópií.

Album sa objavil na mnohých zoznamoch najlepších albumov vo viacerých hudobných publikáciách, vrátane *[[The Source]]*, *[[Blender]]* a *[[Rolling Stone]]*, v ktorom sa umiestnil na 248. mieste v zozname The 500 Greatest Albums of All Time.

## Vplyv
Úspech albumu pomohol spopularizovať mafioso rap a súvisiace predstavy o spoločnosti na vysokej úrovni a drahom životnom štýle, vrátane pitia šampanského Cristal, šoférovania automobilov Lexus a života z dejov filmov *[[Zjazvená tvár (film z roku 1983)|Zjazvená tvár]]* a *[[Carlitova cesta]]*. Je to obrat, ktorý nahrádza gangsta rap ako dominantný štýl hip-hopu tej doby.

*Reasonable Doubt* je často "považovaný za jeden z pamätných hip-hopových albumov" podľa Ryana Schreibera z Pitchfork Media. Album je porovnávaný z albumami *[[Ready to Die]]* od The Notorious B.I.G.a a *[[Illmatic]] od Nasa.

==Personál a zostava==
* Jay-Z - interpret, výkonný producent
* Damon Dash - producent, výkonný producent
* Kareem "Biggs" Burke - výkonný producent
* Big Jaz - producent, interpret, mixovanie
* Memphis Bleek – interpret
* Notorious B.I.G. – interpret
* Sauce Money - interpret
* Mary J. Blige - vokály
* Foxy Brown – interpret
* Mecca – vokály
* Ski - producent, mixovanie
* DJ Premier - producent, mixovanie
* Clark Kent - producent, mixovanie
* DJ Irv - producent, mixovanie
* Sean Cane - producent
* Dahoud - producent
* DJ Peter Panic - producent, mixovanie
* Kenny Ortíz - zvukár, mixovanie
* Joe Quinde - zvukár, mixovanie
* Eddie S. - zvukár, mixovanie
* Carlos Bess - mixovanie
* Adrien Vargas - umelecká réžia, dizajn
* Cey Adams - grafika obalu albumu
* Jonathan Mannion - fotografia

==Zoznam skladieb==


;*'Bonusové skladby*'
Bonusové skladby, ktoré sa objavili na neskoršom vydaní albumu *Reasonable Doubt*.



==Pozície v rebríčkoch==


==Referencie==


==Externé odkazy==
* *Reasonable Doubt'' na Discogs

## Zdroj

Kategória:Hudobné albumy z 1996
Kategória:Albumy Jay-Z
Kategória:Debutové albumy
Ready to Die

**Ready to Die** je debutový album amerického rapera The Notorious B.I.G., vydaný vydavateľstvom Bad Boy Records 13. septembra 1994.

Z časti autobiografický album, hardcore hip hop, ktorý získal vynikajúce ocenenia a stal sa komerčným úspechom, ktorý to dotiahol na štvor-platinu. Znamenal to aj oživenie scény na východe, hlavne keď hip hop bol hlavne dominantný na západe. Bol nominovaný za najlepšie solo vystúpenie za singel Big Poppa na Grammy roku 1996.

## Zoznam skladieb

## Referencie

Kategória:Hudobné albumy z 1994
Kategória:Albumy The Notorious B.I.G.
Kategória:Debutové albumy